**Балалардың балабақшаға психологиялық бейімделуі**

  Баланың әлеуметтенуі қашан қайда басталады? Әрине бірінші отбасында және балабақшаға келгенде. Балабақшада таныс емес үлкен адамдармен, балалармен танысады,мінез құлық ережелері мен нормаларын меңгереді. Жаңа жағдайға бала қалай үйренеді? Өкінішке орай балабақшаға бейімделу көбінесе қиын және ауыр өтеді. Бала тамақ  ішпейді, ұйықтамайды,балалармен және үлкен адамдармен араласудан бас тартады да, қоршаған ортаға деген қызығушылығы төмендейді, ойыншықтарды ойынға қатыстырмайды.

**Бейімделу – бұл организмнің жаңа жағдайда қалыптасуы, ал бала үшін балабақшаға жаңа, әлі белгісіз кеністік, айналасы да, қарым-қатынас та жаңаша**

  Баланың балабақшаға қиын бейімделу себептері:

-        Басқа  адамдармен бұрын қалып көрмегендіктен,

-        Дәретке өзі отырып үйренбегендіктен.

-        Кейбір  тағамдарды жеу дағдысы жоқ, мысалы қызылша, орамжапырақ, қатты тамақты шайнап үйренбеген (картоп, нан).

-        Балабақшаға келген алғашқы күндері бала 2 сағатқа қалу керек. Көбінесе ата-аналар жұмыс тәртібін айтып, баланы күні бойы балабақшада қалдырады. Осының нәтижесінде күрделі және созылмалы мәселелер пайда болады.

-        Балаңызбен үйде сөйлесесіз бе, оны мақтайсыз ба, оны жақсы көретіңіз туралы айттыңыз ба?

Ата-аналардың балаға эмоцияналдық әсері көбінесе жағдайды қиындатады. Әр отбасында бейімделудің үш түрі бар.

-          **жеңіл түрі-** баланың мінез- құлығы 10-15 күнде қалпына келеді;

**- орташа ауырлық бейімделу**- 1 айдың ішінде;

-          **ауыр бейімделу-** 2 айдан 6 айға дейін өтеді.

       Қобалжулары қатты ата-аналардың балалары да балабақшаға қиын бейімделеді, өткені ата-анасының қобалжуын көріп, баланың қорқынышы ұлғая бастайды.  Осы кезде ата-аналар балаға көмек беруі керек.

**Ертеңгілік қоштасуды жеңілдету тәсілдері:**

-Баламен тез қоштасып үйреніңіз. Қоштасуды созбаңыз.

Бала сіздің қобалжығаныңызды көріп, тыныштануы ұзаққа созылады.

-Балаңыз сізге сенсін десеңіз, балабақшаға әкеліп, көрінбей қашып кетпеңіз.

-Балаңызға ұнайтын қоштасу рәсімін ойлап табыңыз және соны қатал ұстаныңыз.

Балабақшаға барғаны үшін жаңа ойыншық сатып алып, балаңызды алдарқатпаңыз.

-Балаға анық түсінік беру керек. Бір рет болсын баланың дегенін істесеңіз әрі қарай бала көндіру өте қиынға түседі.

      **Баланың балабақшаға қиын бейімделу себептері:**

* Басқа  адамдармен бұрын қалып көрмегендіктен;
* Дәретке өзі отырып үйренбегендіктен;
* Кейбір  тағамдарды жеу дағдысы жоқ, мысалы қызылша, орамжапырақ, қатты тамақты шайнап үйренбеген (картоп, нан).

**Ата-аналар әрекеті**

* Балабақшаға режіміне барынша жақындатылған күн режімі.
* Балабақшадан кейін баламен серуендеу.
* Үйде су құйыну рәсімін жасауға болады; бұл баланы балабақша жүктемесіне тиімді бейімдейді, шырыш қабатынан патогендік флорасын жуып тастап, күнді «ваннаға дейін және кейін» деп бөлуге мүмкіндік береді.
* Баламен балабақшада болған жақсы жайларды еске алу: қарапайым ғана «Не жедің?», «Қандай ойын ойнадыңдар?» деген сұрақтарды қойып, жақсы жағына баса көңіл бөлген дұрыс.
* Сабырлылық пен төзімділік таныту, қатты жазалаудан сақ болу.
* Тәрбиешілердің және психологтың кеңесі мен ұсыныстарына құлақ қою.

**Ата-аналарға арналған кеңестер**

1. Баланы басқа балалармен бірлесіп ойнауға үйрету үшін аулада немесе балабақша маңында серуендеу ;
2. Балабақшаға режіміне барынша жақындатылған күн режімі;
3. Баланың балабақшамен қоштасу дәстүрін қалыптастыру;
4. Баламен балабақшада болған жақсы жайларды еске алу: қарапайым ғана “Не жедің?”, “Қандай ойын ойнадыңдар?”;
5. Балабақшадан кейін баламен серуендеу, теледидар бағдарламаларын қарауды шектеу;
6. Сабырлылық пен төзімділік таныту, қатты жазалаудан сақ болу;
7. Денсаулық жағдайын бақылау;
8. Үйде су құйыну рәсімін жасауға болады; бұл баланы балабақша жүктемесіне тиімді бейімдейді, шырыш қабатынан патогендік флорасын жуып тастап, күнді «ваннаға дейін және кейін» деп бөлуге мүмкіндік береді;
9. Тәрбиешілердің және психологтың кеңесі мен ұсыныстарына құлақ қою.